Með tegundum aðfanga er m.a. átt við ýmis konar muni ( gripi ) , ljósmyndir , myndlist , hönnun , svör við spurningaskrám um þjóðhætti og örnefnalýsingar . Sama á við um mynt , bækur , skjöl og teikningar . Þegar leitarniðurstöður liggja fyrir er bæði hægt að víkka leitina eða þrengja með síunni sem birtist fyrir ofan niðurstöðurnar og innheldur eftirfarandi möguleika : Að víkka leit Hægt er að víkka leitina með eftirfarandi hætti : Ef endingum leitarorða er sleppt og stjarna sett fyrir aftan fæst víðari leit . Þá fer leitin aðeins fram í svæðinu / svæðunum sem hakað er við . Þetta gerir það að verkum að efst raðast aðföng sem síðast hafa verið skráð í gagnasafn Sarps 3.0 og neðst þau sem lengst hafa verið í gagnasafninu . Hann rannsakar samspil þeirra muna sem fólk hafði í kringum sig á heimilum sínum á 19. og 20. öld sem og hversdags - og tilfinningarlíf þess . Tilgangurinn með þessari spurningaskrá er að afla upplýsinga um upplifun fólks af uppvaxtarheimili sínu , hvernig það var samansett , hvaða munir voru fólki kærir og eftirminnilegir og hvort eitthvað af þeim hafi fylgt þeim inn í samtímann . Ekki er nauðsynlegt að svara spurningunum í réttri röð og má því frásögnin vera í samfelldu máli og algerlega frjáls , ef að þér finnst það þægilegra . Allar upplýsingar eru mikils virði jafnvel þótt svör fáist ekki við öllum atriðum . Ýmis fróðleikur sem tengist efninu en ekki er spurt um sérstaklega mætti gjarnan fá að fljóta með . Ef að þú vinnur svar þitt í tölvu væri æskilegt að fá það í tölvupósti , t.d. sem word skjal . Athugaðu að nauðsynlegt er að vista skrána í þinni tölvu áður en byrjað er að svara . Einnig er mögulegt að nota svo kallaða netsvörun og er það nýmæli . Þá fara svör þín beint inn í gagnagrunn Þjóðminjasafnsins , Sarp , þar sem allt þjóðháttaefni safnsins er vistað . Mælum við með þessari aðferð svo framarlega sem heimildarmenn treysta sér til þess . Ef að þú vilt nota netsvörunina ert þú beðin ( n ) um að senda tölvupóst á netfangið agust@thjodminjasafn.is og verða þér þá sendar nánari upplýsingar um hæl . Kjósir þú að skrifa á pappír getur þú sent svar þitt í meðfylgjandi umslagi sem setja má ófrímerkt í póst . Það á einnig við ef að þú hefur teiknað grunnmynd af æskuheimili þínu ( sjá nánar um þetta atriði síðar ) . Hægt er að fá sendan meiri pappír ef á þarf að halda . Vinsamlegast láttu meðfylgjandi ” titilblað ” fylgja undirritað með svörum þínum . Með bestu kveðjum og gangi þér vel að svaraÁgúst Ólafur Georgssonfagstjóri þjóðháttaÞjóðminjasafni ÍslandsSuðurgata 43101 ReykjavíkSími 5302200 / 5302273 Netfang agust@thjodminjasafn.is Mynd á forsíðu sýnir stofu á íslensku heimili um 1970 - 1980 . Þjóðminjasafn Íslands . Persónuupplýsingar Nafn , fæðingarár , sveitarfélag , starf , menntun / í hvaða námi , kyn , þjóðerni . Við hvaða staði og tímabil eru svörin miðuð ? Þeir sem það kjósa geta svaraðnafnlaust og verða svör þeirra þá varðveitt ópersónugreinanleg . Mikilvægt er þó að fá upplýsingar um kyn , aldur , starf og við hvaða staði og tímabil svörin eru miðuð . Lýsing á uppvaxtarheimili Þú ert beðin ( n ) um að lýsa æsku - og uppvaxtarheimili þínu sem þú miðar svör þín við hér á eftir . Ef þú hefur teiknað grunnmynd er upplagt að setja þá á sinn stað á teikninguna . Þá má mjög gjarnan taka fram hver hafi keypt / útvegað húsmunina – hvernig þeir rötuðu inn á heimilið . Þegar þessari upprifjun á æskuheimilinu er lokið sem gæti útheimt ákveðna „ rannsókn “ af hálfu heimildarmanns , til dæmis með því að kanna ljósmyndir sem til eru af heimilinu ( en afrit af þeim mega fylgja svörunum ) , þá er óskað eftir því að eftirfarandi spurningum sé svarað : Spurningar um húsmuni og aðstæður á uppvaxtarárum Lýstu í stórum dráttum ytra útliti hússins sem þú bjóst í sem barn og unglingur ( þar til þú yfirgafst foreldrahús ) og nánasta umhverfi þess . Varstu stolt ( ur ) af híbýlum þínum eða fannst þér þau vera þér og þínum til minnkunar ? Í hvaða herbergjum var til dæmis sofið og hvernig var stofan nýtt ? Var heimildarmaður meðvitaður um að hann ætti sér eitthvað sérstakt rými í íbúðinni / húsinu sem engum öðrum var ætlað ? Ræddu almennt um hreinlæti á heimili þínu og á öðrum stöðum þar sem þú þekktir til . Eldhúsáhöld , voru þau ríkuleg eða komst fólk af með lítið ? Spöruðu menn við sig hita og ef svo er hvenær ársins eða sólarhringsins ? Hvar voru tækin staðsett ? Hversu oft í mánuði eða ári telur þú að híbýli manna hafi verið þrifin á þínum æskuárum ? Hver var munurinn á uppvaxtarheimili þínu og heimili annarra barna sem þú umgekkst á sínum tíma ? Hvernig var fríunum yfirleitt varið ? Dagur í lífi heimilismanns Þess er óskað að þú gerir tilraun til að setja saman lýsingu á „ ímynduðum “ degi frá æsku - og unglingsárum þínum þar sem þú gerir grein fyrir starfsemi fjölskyldunar frá því hún vaknaði og þar til hún tók á sig náðir .